nahid-hub/BLUGE-bengali-wikipedia-section-title-prediction huggingface dataset:
ক্রিকেট ও ফুটবল এই রাজ্যের দুটি জনপ্রিয় খেলা। কলকাতা ভারতীয় ফুটবলের অন্যতম প্রধান কেন্দ্র। মোহনবাগান ও ইস্ট বেঙ্গল ক্লাবের মতো দেশের প্রথম সারির জাতীয় ক্লাবগুলি রাজ্যের প্রতিনিধিত্ব করে থাকে। খো খো, কবাডি প্রভৃতি দেশীয় খেলাও এখানে খেলা হয়ে থাকে। ক্যালকাটা পোলো ক্লাব বিশ্বের প্রাচীনতম পোলো ক্লাব বলে পরিগণিত হয়। অন্যদিকে রয়্যাল ক্যালকাটা গলফ ক্লাব গ্রেট ব্রিটেনের বাইরে এই ধরনের ক্লাবগুলির মধ্যে প্রথম। ইন্ডিয়ান প্রিমিয়ার লীগ-এ কলকাতা নাইট রাইডার্স দল এই রাজ্যের প্রতিনিধিত্ব করে।

পশ্চিমবঙ্গে একাধিক সুবৃহৎ স্টেডিয়াম অবস্থিত। সারা বিশ্বে যে দুটি মাত্র লক্ষ-আসন বিশিষ্ট ক্রিকেট স্টেডিয়াম রয়েছে কলকাতার ইডেন গার্ডেনস তার অন্যতম। অন্যদিকে বিধাননগরের বহুমুখী স্টেডিয়াম যুবভারতী ক্রীড়াঙ্গন বিশ্বের দ্বিতীয় বৃহত্তম ফুটবল স্টেডিয়াম। ক্যালকাটা ক্রিকেট অ্যান্ড ফুটবল ক্লাব বিশ্বের দ্বিতীয় প্রাচীনতম ফুটবল ক্লাব। জাতীয় ও আন্তর্জাতিক স্তরের ক্রীড়া প্রতিযোগিতা আয়োজিত হয় দুর্গাপুর, শিলিগুড়ি ও খড়গপুর শহরেও। পশ্চিমবঙ্গের বিশিষ্ট ক্রীড়া ব্যক্তিত্বেরা হলেন প্রাক্তন জাতীয় ক্রিকেট অধিনায়ক তালিকা সৌরভ গঙ্গোপাধ্যায়, অলিম্পিক টেনিস ব্রোঞ্জ পদকজয়ী লিয়েন্ডার পেজ, দাবা আন্তর্জাতিক গ্র্যান্ডমাস্টার দিব্যেন্দু বড়ুয়া প্রমুখ। আবার অতীতের খ্যাতমানা ক্রীড়া ব্যক্তিত্বদের মধ্যে উল্লেখযোগ্য ফুটবলার চুনী গোস্বামী, পি কে বন্দ্যোপাধ্যায়, শৈলেন মান্না, সাঁতারু মিহির সেন, অ্যাথলেট জ্যোতির্ময়ী শিকদার প্রমুখ।
পশ্চিমবঙ্গে রয়েছে প্রচুর সাংস্কৃতিক সংস্থা। কলকাতার জোকায় রয়েছে বাংলার ব্রতচারী সমিতি। ব্রতচারী কেন্দ্রীয় নায়কমন্ডলী, কবি সুকান্তের কিশোর বাহিনী, সব পেয়েছির আসর, মনিমেলা মহাকেন্দ্র ইত্যাদি শিশু কিশোর সংস্থা।
দার্জিলিং দার্জিলিং জেলার সদর শহর৷ শহরটি সবুজাবৃত এবং চারদিকে তুষারশৃঙ্গদ্বারা পরিবেষ্টিত৷ মনোরম দৃৃশ্য ও গ্রীষ্মকালীন আবহাওয়ার জন্য এটি অন্যতম৷ 
দার্জিলিং জেলার ১৪৫৮ মিটার উচ্চতাতে অবস্থিত একটি সুদৃৃশ্য পর্বতস্টেশন(হিলস্টেশন) ও মহকুমা সদর হলো কার্শিয়াং৷
লাভা, লোলেগাঁও ও রিশপ রিম্বিক হলো কার্শিয়াং মহকুমাতে ২৩০০ মিটার উচ্চতায় অবস্থিত তিনটি পর্যটন গ্রাম৷ গ্রাম তিনটি পাইনগাছ দ্বারা বেষ্টিত, মাঝে মাঝে মেঘের সমাহার একে আরো সুন্দর করে তোলে৷ শান্ত পরিবেশের জন্যও এটি সমাদৃত৷
মিরিক হলো দার্জিলিং জেলার একটি দৃশ্যপট পর্যটনস্থল৷ প্রাকৃৃতিক সৌন্দর্য, আবহাওয়া ও সহজলভ্যতার জন্য এটি পর্যটকদের অন্যতম প্রিয় স্থান৷ এছাড়া সুমেংদু হ্রদ এখানকার বিশেষ আকর্ষণ৷
সান্দাকফু,এটি পশ্চিমবঙ্গে সর্বোচ্চ শৃঙ্গ যার উচ্চতা প্রায় ৩৬৩৬ মিটার৷ দার্জিলিং জেলার সিঙ্গলিলা পর্বতশ্রেণীর দার্জিলিং নেপাল সীমান্তে অবস্থিত এই পর্বতটি থেকে মাকালু,কাঞ্চনজংঘা ইত্যাদি পর্বতশৃৃঙ্গ সুদৃৃশ্য৷ এছাড়া এখান থেকে উত্তরে পশ্চিমবঙ্গের দ্বিতীয় উচ্চতম শৃঙ্গ ফালুট অবস্থিত৷

সঠিক অনুচ্ছেদ শিরোনাম কোনটি?
titleA. ভূমি ও ভূমি সংস্কার
titleB. খেলাধূলা
titleC. সংস্কৃতি
titleD. ইতিহাস
উত্তর: titleB
পরিবর্তনশীলতা ও অচিরস্থায়ীতা থেকে বিপরিণাম দুঃখের জন্ম হয়। লক্ষ্য পূরণের দুশ্চিন্তা এবং অপ্রাপ্তির ক্ষোভ বিপরিণাম দুঃখের অন্তর্গত। এই দুঃখ সম্বন্ধে জানতে গেলে বিশ্লেষণ প্রয়োজন বলে সাধারণ দুঃখের সঙ্গে একে আলাদা করা হয়। জীবনের কোন বিশেষ মুহুর্তে আনন্দদায়ক বা চাহিদা পূরণের পরিস্থিতির আবির্ভাবে সুখের জন্ম হলেও যখন সেই সুখকর পরিস্থিতির পরিবর্তন হয়, তখন সেই সুখই দুঃখে পরিণত হয়।

সঠিক অনুচ্ছেদ শিরোনাম কোনটি?
titleA. বিভিন্ন সূত্রে উল্লেখ
titleB. বিপরিণাম দুঃখ
titleC. সংস্কার দুঃখ
titleD. প্রকারভেদ
উত্তর: titleB
মহাকাব্য শ্রবকাব্যের একটি অংশবিশেষ। যে কাব্যে কোন দেবতা বা অসাধারণ গুণসম্পন্ন পুরুষের কিংবা একবংশোদ্ভব বহু নৃপতি বা রাজা-বাদশাহর বিস্তারিত বিবরণ লিপিবদ্ধ করা হয়, তা "মহাকাব্য" নামে পরিচিত। যিনি মহাকাব্য রচনা করেন, তিনি মহাকবি নামে পরিচিতি পেয়ে থাকেন। দেবতা বা দেবতুল্য নায়কের বৃত্তান্ত নিয়ে বিশেষ রীতিতে রচিত বৃহৎ কাব্য রচনাকে "মহাকাব্য" নামে অভিহিত করা হয়।

মহাকাব্যে প্রাকৃতিক বিবিধ দৃশ্যমালা ও পরিবর্তন বর্ণিত থাকে এবং এতে কমপক্ষে আটটি কিংবা ততোধিক সর্গ বা ভাগ থাকে। যথাঃ "রামায়ণ", "মহাভারত", "মেঘনাদবধ" ইত্যাদি।

অল্প আয়তন ও ক্ষুদ্রাকৃতি খণ্ডকাব্যের (যেমনঃ মেঘদূত, সীতার বনবাস, শকুন্তলা ইত্যাদি) চেয়ে মহাকাব্যের প্রেক্ষাপট বিস্তৃত ও ব্যাপক।

সঠিক অনুচ্ছেদ শিরোনাম কোনটি?
titleA. মেঘনাদবধ কাব্য
titleB. অবয়ব
titleC. বাংলা মহাকাব্য
titleD. বিবরণ
উত্তর: titleD
যুদ্ধ সমাপ্তের পর পাকিস্তান সরকার ধর্ষণের সংক্রান্ত বিষয়ে নীরবতা অবলম্বনের নীতি গ্রহণ করে। তারা ১৯৭১ সালের যুদ্ধের সার্বিক নৃশংসতা এবং পাকিস্তানের আত্মসমর্পণ বিষয়ক বিস্তারিত বিবরণের জন্য হামুদুর রহমান কমিশন নামক একটি বিচার বিভাগীয় কমিশন গঠন করে। কমিশন সেনাবাহিনীর সম্পর্কে অত্যন্ত সংবেদনশীল ছিল। কমিশনের কাজে হস্তক্ষেপের প্রচেষ্টা চালানোর জন্য সেনাবাহিনীর প্রধান এবং পাকিস্তান বিমান বাহিনীর প্রধানদ্বয়কে তাদের পদ থেকে অপসারন করা হয়েছিলো। কমিশন রাজনীতিবিদ, কর্মকর্তা ও উর্ধ্বতন সামরিক কর্মকর্তাদের সাথে সাক্ষাত্কারের উপর ভিত্তি করে তার প্রতিবেদন তৈরি করে। ১৯৭২ সালের জুলাই মাসে চূড়ান্ত প্রতিবেদন পেশ করা হয়েছিলো; কিন্তু পরবর্তীকালে এর সমস্তটিই ধ্বংস করা হয়, কেবলমাত্র পাকিস্তানের প্রেসিডেন্ট জুলফিকার আলী ভুট্টো স্পর্কিতটি ব্যতীত। প্রতিবেদনে প্রাপ্ত তথ্য কখনোই সর্বসাধরনের জন্য প্রকাশ করা হয়নি।

১৯৭৪ সালে কমিশনটি পুনরায় চালু করা হয়েছিলো এবং তারা একটি সম্পূরক প্রতিবেদন প্রকাশ করে যেটি ইন্ডিয়া টুডে পত্রিকাটিতে প্রকাশিত হওয়া পূর্ব পর্যন্ত ২৫ বছর ধরে গোপনীয় অবস্থায় থাকে। প্রতিবেদনটিতে বলা হয় যে, ২৬ হাজার মানুষ নিহত ও শতাধিক ধর্ষিত হয়; এবং মুক্তিবাহিনীর বিদ্রোহীরা ব্যাপক ধর্ষণ এবং অন্যান্য মানবাধিকার লংঘনের ঘটনার সাথে জড়িত। রাষ্ট্রবিজ্ঞানী সুমিত গাঙ্গুলী বিশ্বাস করেন যে, পাকিস্তানী কর্তৃপক্ষের এখনো সুযোগ আছে সংগঠিত নৃশংসতার জন্য বক্তব্য দেয়ার; যেমনটি ২০০২ সালে বাংলাদেশ সফরকালে তৎকালীন পাকিস্তারে রাষ্ট্রপতি পারভেজ মুশাররফ দায় স্বীকার বিহীনভাবে নৃশংসতার জন্য দুঃখ প্রকাশ করেছেন।

সঠিক অনুচ্ছেদ শিরোনাম কোনটি?
titleA. পাকিস্তান সরকারের প্রতিক্রিয়া
titleB. সাহিত্য এবং গণমাধ্যমে
titleC. পাকিস্তানি সেনাবাহিনীর অভিযান
titleD. ফলাফল
উত্তর: titleA
সাধারণত হালিম হল আরবিয় খাবার যা ময়দা , মাংস ও সহজলভ্য উপাদানের সমন্বয়ে তৈরি করা হয় । নিজামের শাসনামলে আরবের রীতি অনুযায়ী এই হায়দ্রাবাদের হালিমের সূচনা হয়; পরবর্তীতে মাহবুব আলি খান , মির উসমান আলী খান এই হায়দ্রাবাদের হালিমের প্রচলন ধরে রাখেন । আরব প্রধান ৭ম নাজিমের সময় হায়দ্রাবাদের হালিম জনপ্রিয় করায় বিশেষ ভূমিকা পালন করেছিল । স্থানীয় উপাদান সমূহ এই হালিমের সাধ গন্ধ প্রধান হালিমের থেকে ভিন্ন করেছে । 

সঠিক অনুচ্ছেদ শিরোনাম কোনটি?
titleA. প্রকারভেদ
titleB. পুষ্টিগুণ
titleC. ইতিহাস
titleD. উপাদান
উত্তর: titleC
হিসাব-নিকাশে স্বচ্ছতা, জবাবদিহিতা ও দ্রুততার সাথে অটোমেশন সফটওয়্যার এর মাধ্যমে হিসাব পরিচালনা করা হয়। এছাড়া শিক্ষার্থীদের পাঠাভ্যাস গড়ে তোলার জন্য বিশ্ব সাহিত্য কেন্দ্রের কলেজ কার্যক্রম অত্র কলেজে পরিচালিত হয়ে আসছে। রোভার স্কাউট, রেড ক্রিসেন্ট এর মাধ্যমে চলমান রক্তদান কর্মসূচীসহ অন্যান্য সেবামূলক কার্যক্রম পরিচালিত হয়ে আসছে। দৈনিক কালের কন্ঠের শুভসংঘ ও দৈনিক প্রথম আলো বন্ধুসভায় অনেক শিক্ষার্থীরা অংশ গ্রহণ করে আসছে।

সঠিক অনুচ্ছেদ শিরোনাম কোনটি?
titleA. ক্যাম্পাস
titleB. শিক্ষা
titleC. গভর্নিংবডি
titleD. বিস্তারিত
উত্তর: titleD
২০০৩ থেকে ২০০৬ সালের মধ্যে ইয়াঘমই তার সর্বশেষ স্টুডিও অ্যালবাম "মালেক জামশিদ"-এর রেকর্ডের কাজ করেছিলেন। সংস্কৃতি ও ইসলামি নির্দেশনা মন্ত্রণালয়ের প্রয়োজনীয় অনুমতি পাওয়ার জন্য ১২ বছর চেষ্টা করার পরে কর্তৃপক্ষ ইরানে অ্যালবামটি প্রকাশে আপতবতি জানায়। পরে ২০১৬ সালে, অ্যাকোস্টিক সিস্টেম, সাউন্ড ইঞ্জিনিয়ারিং, পেশাদার মাইক্রোফোন, অ্যামপ্লিফায়ার, রোল্যান্ড কিবোর্ড, ইলেকট্রিক গিটার, ৮ ট্র্যাক রেকর্ডার এবং অন্যান্য প্রয়োজনীয় সরঞ্জামাদির ব্যবহার না করার নিষেধাজ্ঞা স্বত্ত্বেও অ্যালবামটি নাও অ্যাগেইন রেকর্ডস থেকে যুক্তরাষ্ট্রে প্রকাশিত হওয়ার পর ইরানে তা নিষিদ্ধ করা হয়।

২০১১ সালে নাও অ্যাগেইন রেকর্ডস থেকে তার সংকলন অ্যালবাম "" প্রকাশ হয়। এটি ইসলামি বিপ্লবের পূর্বে ১৯৭৩ থেকে ১৯৭৯ সালের মধ্যে রেকর্ডকৃত ইয়াঘমইয়ের সর্বাধিক পরিচিত গানগুলির একটি সংকলন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ইসলামি বিপ্লব
titleC. মালেক জামসিদ
titleD. গোলে ইয়াখ
উত্তর: titleC
১৯৬১ থেকে ১৯৬৫ সাল পর্যন্ত চে কিউবার শিল্প বিষয়ক মন্ত্রী ছিলেন। এসময় তিনি কিউবার কেন্দ্রীয় ব্যাঙ্কের প্রধানের দায়িত্ব পালন করেন। এসময় কিউবান নোটগুলোতে তার স্বাক্ষরে শুধু "চে" লেখা থাকতো। ১৯৬৫ সালে আলজিয়ার্স সফরকালে সোভিয়েত সরকারকে সাম্রাজ্যবাদের দোসর আখ্যা দেয়ার ফলে দেশে ফেরার সাথে সাথে তার মন্ত্রীত্ব বাতিল হয়। এরপর তিনি বিপ্লবের পথে নিয়মতান্ত্রিক রাজনীতি থেকে সরে দাঁড়ান।

সঠিক অনুচ্ছেদ শিরোনাম কোনটি?
titleA. কিউবায় মন্ত্রীত্ব
titleB. চে গেভারা লেখনী
titleC. মেক্সিকো শহর ও প্রস্তুতি
titleD. বলিভিয়া
উত্তর: titleA
ইভান বুনিন ১৮৭০ সালের ২২ অক্টোবর মধ্য রাশিয়ার ভরোনেঝ প্রদেশে জন্মগ্রহণ করেন। তার পিতা আলেক্সেই নিকোলায়েভিচ বুনিন (১৮২৭-১৯০৬) এবং মাতা লুদ্‌মিলা আলেক্সান্দ্রোভ্‌না বুনিনা (জন্মনাম চুবারভা, ১৯৩৫-১৯১০)। তিনি তার পিতামাতার তিন পুত্রের মধ্যে কনিষ্ঠতম। তার দুই বড় ভাই ইউলি ও ইয়েভজেনি এবং দুই ছোট বোন মাশা (মারিয়া বুনিনা-লাস্কার্ঝিয়েভ্‌স্কায়া, ১৮৭৩-১৯০৬) ও নান্দিয়া। নান্দিয়া অল্প বয়সেই মারা যায়। বুনিনের পূর্বপুরুষগণ পোলীয় ও তাতারসহ গ্রাম্য ভদ্রোচিত পরিবারের ছিলেন। তাদের মধ্যে আন্না বুনিনা (১৭৭৪-১৮২৯) এবং ভাসিলি ঝুকোভ্‌স্কি (১৭৮৩-১৮৫২) এর মত প্রসিদ্ধ কবিদের বংশধর হওয়ায় বুনিন গর্ববোধ করেন। ১৯৫২ সালে তিনি তার আত্মজীবনীতে লিখেন: 

১৯১৫ সালে তিনি রুশ ভদ্র সম্প্রদায়কে নিয়ে লেখা "আর্মোরিয়াল বুক"-এ লিখেন, "বুনিনরা সিমিয়ন বুনকভ্‌স্কির সরাসরি উত্তরসূরি। বুনকভ্‌স্কি পোল্যান্ড থেকে মস্কোর দ্বিতীয় ভাসিলির রাজসভায় আসা একজন অভিজাত ছিলেন। বুনিনের মতে চুবারভগণ, "তাদের পূর্বপুরুষগণ কস্ত্রোমা, মস্কোভ্‌স্কায়া অবলাস্ত, ওরিয়ল ও তাম্বভ্‌স্কায়া গুবের্নিয়ার জমিদার ছিল এই তথ্য ছাড়া নিজেদের সম্পর্কে খুব কম জানেন।" "ছেলেবেলা থেকে আমি এত স্বাধীনচেতা ছিলাম যে আমি আমার আভিজাত্য এবং এর সাথে যুক্ত অন্য কিছু হারানোর ব্যাপারে উদাসীন ছিলাম।"

বুনিনের শৈশব কাটে খুতরের বুতোর্কিতে এবং পরে ওজের্কিতে (ইয়েলেৎস কাউন্টি, লিপেৎস্কায়া ওবলাস্ত)। শৈশবে তার আশেপাশের মানুষগুলো ছিল বুদ্ধিদীপ্ত এবং স্নেহময়। বুনিন তার পিতা সম্পর্কে বলেন তিনি শারীরিক ও মানসিক উভয় দিক থেকেই খুব শক্ত মানুষ ছিলেন, এবং খিটখিটে স্বভাবের, জুয়ায় আসক্ত, আবেগপ্রবণ, উদার ও মঞ্চধর্মী বাকপটুতাসমৃদ্ধ এবং সম্পূর্ণ অযৌক্তিক ছিলেন। বুনিন লিখেন, "ক্রিমিয় যুদ্ধের পূর্বে তিনি কখনো মদের স্বাদ গ্রহণ করেন নি, যুদ্ধ থেকে ফিরে আসার পর তিনি খুবই মদ্যপ হয়ে পড়েন, যদিও কখনোই সাধারণ মদ্যপদের মত ছিলেন না।" তার মাতা লুদমিলা আলেক্সান্দ্রোভ্‌নার চরিত্র ছিল আরও চাতুর্যপূর্ণ ও দয়াশীল। এ সম্পর্কে বুনিন লিখেন, "তার পিতা ওয়ারশতে কয়েক বছর কাটান এবং সেখানে তিনি কিছু ইউরোপীয় বিষয় গ্রহণ করেন, যা তাকে তার সমসাময়িক স্থানীয় জমিদারদের থেকে আলাদা করতে সাহায্য করে।" লুদ্‌মিলাই বুনিনকে রুশ লোকাচারের সাথে পরিচয় করিয়ে দেন। বুনিনের বড় দুই ভাইয়ের মধ্যে ইউলির গণিতে ও ইয়েভ্‌জেনির চিত্রাঙ্কনে আগ্রহ ছিল, তাদের মায়ের ভাষ্য অনুযায়ী, "ভানিয়া (ইভান) জন্মের মুহূর্ত থেকেই ভিন্ন ছিল... অন্য কেউ তার মত নয়।"

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. জীবনী
titleC. সাহিত্য জীবন
titleD. প্রাথমিক জীবন
উত্তর: titleD
কাডাপা জেলায় অনেকগুলি বিদ্যালয়, ডিগ্রি কলেজ, ইঞ্জিনিয়ারিং কলেজ ও বিশ্ববিদ্যালয় আছে। এগুলির মধ্যে ইডুপুলাপায়ার ইন্ডিয়ান ইনস্টিটিউট অফ ইনফরমেশন টেকনোলজি (আইআইআইটি), কাডাপার যোগী বেমন বিশ্ববিদ্যালয় ও হায়দ্রাবাদ পাবলিক স্কুল, পুলিবেন্ডুলার কেএসআরএম কলেজ অফ ইঞ্জিনিয়ারিং, আরআইএমএস কলেজ অফ ডেন্টালস অ্যান্ড গভর্নমেন্ট হসপিটালস, জেএনটিইউ-এ কলেজ অফ ইঞ্জিনিয়ারিং এবং প্রোড্ডাটুরের শ্রীবেঙ্কটেশ্বর ভেটেরনারি কলেজ ও যোগী বেমন ইঞ্জিনিয়ারিং কলেজ উল্লেখযোগ্য।

সঠিক অনুচ্ছেদ শিরোনাম কোনটি?
titleA. মণ্ডল
titleB. ভূগোল
titleC. প্রশাসনিক বিভাগ
titleD. শিক্ষাব্যবস্থা
উত্তর: titleD
মাতৃভাষা বা দ্বিতীয় ভাষা হিসেবে খমের ভাষায় প্রায় ৬০ লক্ষ লোক কথা বলে, যারা ক্যাম্বোডিয়ার জনসংখ্যার প্রায় ৯০%। এছাড়া ভিয়েতনাম ও থাইল্যান্ডের অনেক লোক খমের ভাষাতে কথা বলে। এর বাইরে লাওস, ফ্রান্স ও মার্কিন যুক্তরাষ্ট্রে খমের ভাষাভাষী ক্ষুদ্র সম্প্রদায় আছে। খমের ক্যাম্বোডিয়ার সরকারি ভাষা। দেশটির গণমাধ্যম, সরকারী প্রশাসন ও শিক্ষাব্যবস্থার সব স্তরে, আনুষ্ঠানিক বা অনানুষ্ঠানিক উপলক্ষ নির্বিশেষে, খমের ভাষা ব্যবহার করা হয়।

সঠিক অনুচ্ছেদ শিরোনাম কোনটি?
titleA. শব্দভাণ্ডার
titleB. লিখন পদ্ধতি
titleC. বিস্তার
titleD. ব্যাকরণ
উত্তর: titleC
প্রতিষ্ঠার শুরুতে প্রথম শ্রেণী থেকে দশম শ্রেণি পর্যন্ত চালু করা হয় এবং স্থানীয় জনগনের চাহিদার প্রেক্ষিতে পঞ্চম শ্রেণি পর্যন্ত কো-এডুকেশন রাখা হয়। পরবর্তীতে
জাতীয়করণের পর ১ম ও ২য় শ্রেণি উঠিয়ে দিয়ে পঞ্চম শেণি পর্যন্ত কো-এডুকেশনও বন্ধ করে দেওয়া হয়।
বিদ্যালয়টিতে ২০১০ সাল হতে ২ টি শিফট চালু করা হয়েছে। প্রায় ২২০০ ছাত্র এখানে লেখা পড়া করে। দেশের অনেক কৃতি সন্তান এই বিদ্যালয়ে লেখাপড়া করেছেন। বিদ্যালয়টি শিক্ষা বিস্তারে অনেক কাজ করেছে। এখানে আনুমানিক প্রতিটি আসনের বিপরীতে ১০ জন শিক্ষার্থী ভর্তি যুদ্ধে নামে। 
বর্তমান সরকারের ভিশন ২০২১ সফল করার লক্ষ্যে এ বিদ্যায়তনে বাস্তবধর্মী কনটেন্ট তৈরী করে প্রজ়েক্টরের মাধ্যমে শ্রেণি পাঠদান করানো হচ্ছে যা ইতোমধ্যে শিক্ষকব্লগে সমাদৃত হয়েছে।

এটি এখন বাংলাদেশ উন্মুক্ত বিশ্ববিদ্যালয়ের শাখা হিসেবে পরিচালিত হচ্ছে। 

সঠিক অনুচ্ছেদ শিরোনাম কোনটি?
titleA. বিদ্যালয়ের পোশাক নীতিমালা
titleB. অবস্থান
titleC. শিক্ষা ব্যবস্থা
titleD. কৃতি সন্তান
উত্তর: titleC
রক্সৌল স্টেশন (বীরগঞ্জের সীমান্তবর্তী ভারতীয় শহর) এবং সুগৌলী স্টেশন (রক্সৌল থেকে ১৭ মাইল দূরে) থেকে ভারতের বিভিন্ন গুরুত্বপূর্ণ শহরে ট্রেন যাতায়াত করে। এর মধ্যে দিল্লিগামী সত্যাগ্রহ এক্সপ্রেস, কলকাতাগামী মিথিলা এক্সপ্রেস, মুম্বাইগামী লোকমান্য তিলক এক্সপ্রেস, হায়দরাবাদগামী হায়দরাবাদ-রক্সৌল এক্সপ্রেস অন্যতম। এর মাধ্যমে বীরগঞ্জ ভারতীয় গুরুত্বপূর্ণ শহর, যেমন- পাটনা, বারাণসী, এলাহাবাদ, কলকাতা, নতুন দিল্লি, মুম্বই, ভোপাল, অমৃতসর, গুয়াহাটি, লখনউ, গোরক্ষপুর, কানপুর, রাঁচি, রাইপুর, নাগপুর, হায়দ্রাবাদ প্রভৃতির সাথে সরাসরি সংযুক্ত।

সঠিক অনুচ্ছেদ শিরোনাম কোনটি?
titleA. গণমাধ্যম
titleB. ইতিহাস
titleC. রেল পরিবহন
titleD. শিক্ষাব্যবস্থা
উত্তর: titleC
মুহাম্মদ আবদুল্লাহ ১৯৩২ সালের ১ এপ্রিল লক্ষ্মীপুরের বাঙ্গাখাঁ গ্রামে জন্মগ্রহণ করেন। তিনি নোয়াখালী কারামাতিয়া মাদ্রাসা থেকে ১৯৪৩ সালে আলিম ১৯৪৫ সালে ফাজিল পরীক্ষায় উত্তীর্ণ হন। তাকে ১৯৪৭ কলকাতার আলিয়া মাদ্রাসা থেকে "মুমতাযুল মুহাদ্দিসিন" সম্মাননা প্রদান করা হয়েছিল। তিনি ১৯৪৯ সালে হাজী মুহাম্মদ মহসীন কলেজ থেকে উচ্চমাধ্যমিক পরীক্ষায় উত্তীর্ণ হন। ১৯৫২ সালে তিনি ঢাকা বিশ্ববিদ্যালয় থেকে উর্দুতে স্নাতক হন। এরপর, ১৯৫৩ সালে তিনি ঢাকা বিশ্ববিদ্যালয় থেকেই উর্দুতে স্নাতকোত্তর পরীক্ষায় উত্তীর্ণ হন। তিনি একই বিশ্ববিদ্যালয় থেকে ১৯৭২ ও ১৯৭৩ সালে যথাক্রমে ইসলামিক স্টাডিজ ও আরবিতে স্নাতকোত্তর ডিগ্রি অর্জন করেন। ১৯৮১ সালে তিনি এমফিল ডিগ্রি লাভ করেন। ১৯৮৩ সালে তিনি ঢাকা বিশ্ববিদ্যালয় থেকে আরবিতে পিএইচডি ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. কর্মজীবন
titleC. প্রারম্ভিক জীবন ও শিক্ষা
titleD. পুরস্কার ও সম্মাননা
উত্তর: titleC
২০০৪ সালের ২৪ শে ফেব্রুয়ারি যুক্তরাষ্ট্রের রাজস্ব বিভাগ একটি নির্দেশ জারি করে, জিনদানিকে "বিশেষ সন্ত্রাসী আখ্যা দেয়"। এই বিভাগ থেকে আরো দাবি করা হয় লাদেনের সাথে জিনদানির একটা "দীর্ঘ সময় কাজ করার ইতিহাস রয়েছে।" উল্লেখ করা হয় জিনদানি তাদের "আধ্যাত্মিক নেতা" আর তিনি যোগাযোগ করিয়ে দেন আল-কায়দার সাথে সম্পর্কিত ইরাক ও সিরিয়া ভিত্তিক সন্ত্রাসী সংগঠন আনসার আল-ইসলাম (এ এল) কে। রাজস্ব বিভাগ আরো সন্দেহ প্রকাশ করে, যে তিন যুক্তরাষ্ট্রীয় ধর্ম প্রচারকে গুপ্তহত্যা করেছে তার আল ইমান বিশ্ববিদ্যালয়ের ছাত্ররা এবং ইয়েমেন সমাজতন্ত্রবাদী দলের "দ্বিতীয় নম্বর নেতা" জারাল্লাহ ওমর কেউ হত্যা করেছে।" আল আওলাকি, জানদানি কর্তৃক ইমান বিশ্ববিদ্যালয়ের লেকচারার ও ক্লাসের নেতৃত্ব গ্রহন করে।

জন ওয়াকার লিন্ড ছিলেন ইমান বিশ্ববিদ্যালয়ের একজন প্রাক্তন ছাত্র, তারও সন্ত্রাসী চক্রের সাথে সম্পর্ক ছিল।

পরবর্তিতে জিনদানির নাম দাখিল করা হয়েছিল মার্কিন ১২৬৭ সভার তালিকায়  আল কায়দার অন্তর্ভুক্ত ব্যক্তি বা যুক্ত ব্যক্তি হিসেবে। এই কারণে গুয়ান্তানামো বন্দি আব্দুর রহমান মোহাম্মদ সালেহ নাসে কে প্রশাসনিক পর্যালোচনা পরিষদ, ন্যায্যতা যাচাই করার জন্যে ধারাবাহিক ভাবে বিচারবহির্ভুত গ্রেফতার করে, যেখানে:
২০১০ সালের জানুয়ারির মাঝামাঝি সময়ে যখন যুক্তরাষ্ট্র তাদের সৈন্য ইয়েমেনে পাঠায়, আল কায়দার সাথে যুদ্ধ করার জন্য, তখন জিনদানি জিহাদের ডাক দেন।

সঠিক অনুচ্ছেদ শিরোনাম কোনটি?
titleA. যুক্তরাষ্ট্রে নিষিদ্ধ
titleB. ঈমান বিশ্ববিদ্যালয়
titleC. কর্মজীবন
titleD. ইয়েমেনে প্রতিবাদ
উত্তর: titleA
১৮২৮ সালে তিনি লুকাসিয়ান প্রফেসর হিসেবে নিযুক্ত হন এবং ১৮৩৯ সাল পর্যন্ত এ পদে আসীন ছিলেন।তিনি বিশ্ববিদ্যালয়ে অধ্যাপনা করতে ভালবাসতেন না,তিনি বিশ্ববিদ্যালয়ের শিক্ষাকে আরও সংহত দেখতে চেয়েছিলেন,বিশেষ করে গবেষণা ও বৃহত্তর পাঠ্যক্রম আরও বেশি করে নজর দেওয়া।ছয় বছর ধরে রিচার্ড জোনসের সাথে তার এই নিয়ে বিতর্ক চলে। তিনি কখনও অধ্যাপনা করেনি।এই সময়ের তিনি রাজনীতিতে প্রবেশ করার চেষ্টা করেছিলেন।তিনি বেরা অফ ফিনসবারীর প্রার্থী হিসেবে দুবার সংসদে দাঁড়িয়েছিলেন। ১৮৩২ সালে পাঁচজন প্রার্থীর মধ্যে তিনি তৃতীয় স্থান পান।১৮৩৪ সালে তিনি চারজনের মধ্যে চতুর্থ স্থান অর্জন করেন।১৮৩৯ সালের শেষে তিনি লুকাসিয়ান অধ্যাপক হিসাবে পদত্যাগ পাঠান, ভ্যাভেলের সাথে কেমব্রিজের সংগ্রাম থেকেও দূরে চলে যান।গণিত ও 
গুনতি এবং আন্তর্জাতিক পরিচিতিগুলির উপর তিনি আরও মনোযোগী হয়ে ওঠেন।তিনি ১৮২২ সালে ডিফারেন্স ইঞ্জিন আবিষ্কার করেন এবং তৈরির বর্ণনা লিখে রেখেছিলেন। পরবর্তীতে ১৯৯১ সালে তার বর্ণনা অনুসারে একটি ইঞ্জিন তৈরি করা হয় এবং দেখা যায় সেটি সঠিকভাবে 
কাজ করছে।

সঠিক অনুচ্ছেদ শিরোনাম কোনটি?
titleA. অন্তকাল
titleB. কর্মজীবন
titleC. পরিবার
titleD. শৈশব
উত্তর: titleB
হাসিরাশি দেবী বর্তমান উত্তর চব্বিশ পরগনার গোবরডাঙায় জন্মগ্রহণ করেন। তার পিতা অবিভক্ত দিনাজপুরের একজন আইনজীবী ছিলেন। শিশুকাল থেকেই তার শিল্পের প্রতি অনুরাগ ছিল এবং অবনীন্দ্রনাথের সঙ্গে তার পরিচয় হয়েছিল। তার অনেক চিত্রশিল্পের মধ্যে তার একমাত্র কন্যার মৃত্যুতে বিষাদের অভিব্যক্তির প্রকাশ পেয়েছিল। তার চিত্রশিল্প ভারতবর্ষ, মাসিক বসুমতী, বিচিত্রা, জয়শ্রী, প্রবর্তক ইত্যাদি পত্রপত্রিকায় প্রকাশিত হয়েছিল। তার রসাত্মক গল্পসমূহ এবং সেগুলোর ব্যঙ্গচিত্রের জন্যে তিনি অত্যন্ত জনপ্রিয় হয়েছিলেন।

সঠিক অনুচ্ছেদ শিরোনাম কোনটি?
titleA. হাসিরাশি দেবী
titleB. সুচারু দেবী (১৮৭৪-১৯৫৯)
titleC. ইন্দুরানি সিনহা (জন্ম ১৯০৫)
titleD. ফারহা জেবা (জন্ম ১৯৬১)
উত্তর: titleA
আবদুল মা'য়ালীর মৃত্যুর পর হাকিম মির্জার তত্ত্বাবধানে বখত-উন-নেসাকে খাজা হাসান নখশবন্দীর সাথে বিয়ে দিয়েছিলেন। খাজা হাসানের সাথে তিনি দুইজন পুত্র সন্তানের জন্ম দেন। তারা হলেন মির্জা বাদি-উজ-জামান ও মির্জা ওয়ালী। ১৬১২ সালে সম্রাট জাহাঙ্গীর সম্রাটের আকবরের পুত্র রাজকুমার দানিয়েল মির্জার মেয়ে বুলাকি বেগমের সাথে মির্জা ওয়ালীকে বিয়ে দিয়েছিলেন।

সঠিক অনুচ্ছেদ শিরোনাম কোনটি?
titleA. শাহ আবদুল মা'য়ালি
titleB. জন্ম
titleC. খাজা হাসান
titleD. মৃত্যু
উত্তর: titleC
অত্যন্ত মারকূটে ব্যাটসম্যান ছিলেন কোলি স্মিথ। এছাড়াও, অফ স্পিন বোলার হিসেবেও যথেষ্ট সুনাম কুড়িয়েছেন তিনি। ওয়েস্ট ইন্ডিজের ক্রিকেটের ইতিহাসে অন্যতম সেরা অল-রাউন্ডারের মর্যাদা উপভোগ করেছেন। বিখ্যাত ইংরেজ ক্রিকেটার জিম লেকারকে আদর্শ হিসেবে মেনেছেন। ফলশ্রুতিতে এক পর্যায়ে জিম ডাকনামে পরিচিতি পান।

১৯৫৪-৫৫ মৌসুম থেকে ১৯৫৮-৫৯ মৌসুমে নিজ জন্মভূমি জ্যামাইকার পক্ষে প্রথম-শ্রেণীর ক্রিকেটে নিয়মিতভাবে খেলে গেছেন তিনি। নিজস্ব তৃতীয় প্রথম-শ্রেণীর খেলায় সফরকারী অস্ট্রেলিয়া একাদশের বিপক্ষে ১৯৫৪-৫৫ মৌসুমে জ্যামাইকার পক্ষে ১৬৯ রান তুলেন। ফলশ্রুতিতে ওয়েস্ট ইন্ডিয়ান দল নির্বাচকমণ্ডলীর দৃষ্টিনিবদ্ধ হয় তার দিকে।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. দেহাবসান
titleC. টেস্ট ক্রিকেট
titleD. মূল্যায়ন
উত্তর: titleA
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৮ নং 
কৃষ্ণগঞ্জ (এসসি) বিধানসভা কেন্দ্রটি কৃষ্ণগঞ্জ সমষ্টি উন্নয়ন ব্লক এবং বাদকুল্লা-১, বাদকুল্লা-২, বেতনা গোবিন্দপুর, দক্ষিণপাড়া-১, দক্ষিণপাড়া-২, গাজনা, ময়ূরহাট-১ এবং ময়ূরহাট-২ গ্রাম পঞ্চায়েত গুলি হাঁসখালি সমষ্টি উন্নয়ন ব্লক এর অন্তর্গত।

কৃষ্ণগঞ্জ বিধানসভা (এসসি) কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। 

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. নির্বাচনী ফলাফল
titleD. ২০১৫ উপনির্বাচন
উত্তর: titleB
গান রচনা ছাড়াও সাহিত্য সাধনায় বিশেষতঃ অনুবাদ কর্মে তিনি খ্যাতির শীর্ষে আরোহণ করতে পেরেছেন। এছাড়াও বাংলা ও ইংরেজি ভাষা ও সাহিত্যে তার অসামান্য দখল ছিল। আর একারণেই তিনি অনুবাদ কর্মে তার কলম শক্তির পরিচয় দিয়ে সুধী পাঠক ও পন্ডিত সমাজে প্রশংসা লাভ করতে সক্ষম হয়েছিলেন।

মুস্তাফিজুর রহমান গামা মোট নয়টি গ্রন্থ অনুবাদ করেছেন। তার মধ্যে দুইটি গল্প সংকলন, পাঁচটি নাটক ও দুইটি শিশুতোষ রচনা। তার অনুদিত গ্রন্থের তালিকাঃ


সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. পুরস্কার ও সম্মাননা
titleC. গীতিকার
titleD. অনুবাদকর্ম
উত্তর: titleD
ইউক্লিডীয় এলগরিদমের সহজ পদ্ধতিটি শুধুমাত্র বিয়োগ এবং তুলনা করে বর্ণনা করা হয়। এক জোড়া ধনাত্নক সংখ্যা থেকে নতুন এক জোড়া ধনাত্নক সংখ্যা উৎপাদন করা হয়, যাদের একটি মূল সংখ্যাগুলোর পার্থক্য এবং অন্যটি মূল সংখ্যাগুলোর ক্ষুদ্রতম সংখ্যাটি। যতক্ষণ পর্যন্ত সংখ্যা দুটো সমান না হয় ততক্ষণ পর্যন্ত এই প্রক্রিয়া চলতে থাকে এবং এই সংখ্যাটিই মূল সংখ্যা দুটোর গসাগু। এক্ষেত্রে একটি সংখ্যা যদি অন্য সংখ্যা হতে অনেক ছোট হয়, তবে বড় সংখ্যাটি ছোট সংখ্যাটির সমান কিংবা ছোট হতে এই প্রক্রিয়াটি অনেকবার চলে।

ইউক্লিডীয় এলগরিদমের প্রচলিত পদ্ধতিটি (অনেকবার) বিয়োগ করার বদলে ভাগশেষ ব্যবহার করে থাকে। এক্ষেত্রে এক জোড়া ধনাত্নক সংখ্যা হতে নতুন এক জোড়া সংখ্যা উৎপাদন করা হয়, যেখানে একটি হল তাদের ক্ষুদ্রতম সংখ্যা এবং অন্যটি হল বড় সংখ্যাটিকে ছোট সংখ্যাটি দিয়ে ভাগ করে প্রাপ্ত ভাগশেষ। একটি সংখ্যা শুণ্য না হওয়া পর্যন্ত এই প্রক্রিয়া চলতে থাকে। এ অবস্থায় অন্য সংখ্যাটিই হল মূল সংখ্যা জোড়ার গসাগু।

সঠিক অনুচ্ছেদ শিরোনাম কোনটি?
titleA. গরিষ্ঠ সাধারণ গুণনীয়ক
titleB. কার্যপদ্ধতি
titleC. পটভূমি
titleD. বর্ণনা
উত্তর: titleD
১৮৯৮ সালে কেমব্রিজ বিশ্ববিদ্যালয়ের পক্ষে মাত্র একটি খেলায় অংশগ্রহণের সুযোগ পেয়েছিলেন। তবে, পরের বছর নিয়মিতভাবে খেলতে থাকেন। সেখানে বিদ্যালয়ের সুনাম মেলে ধরতে পারেননি ও শুধুমাত্র উইকেট-রক্ষণেই অগ্রসর হয়েছিলেন। কিন্তু, ইয়র্কশায়ারের সদস্য হবার পর তাকে এ দায়িত্ব পালনের আর প্রয়োজন পড়েনি।

১৮৯৯ সালে অস্ট্রেলিয়া একাদশের বিপক্ষে মনোরম সেঞ্চুরি করেন। এরফলে ক্রিকেটবোদ্ধাদের কাছ থেকে উচ্ছ্বসিত প্রশংসা কুড়ান। বিশ্ববিদ্যালয় জীবনের শেষ বর্ষে থাকাকালে ইয়র্কশায়ারের পক্ষে অত্যন্ত ভালো করেন তিনি। ফলশ্রুতিতে, উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন। ঐ বছর স্কারবোরায় নর্থ মেরিন রোড গ্রাউন্ডে জেন্টলম্যানের সদস্যরূপে প্লেয়ার্সের বিপক্ষে খেলা চলাকালীন প্রথমবারের মতো সহস্রাধিক রানের কোটা স্পর্শ করেছিলেন। পরের বছর টম টেলর ইয়র্কশায়ারের অন্যতম সেরা ব্যাটসম্যান হিসেবে নিজেকে মেলে ধরেন। লেটন ক্রিকেট গ্রাউন্ডে অনুষ্ঠিত খেলায় অন্য কোন ব্যাটসম্যান ১৫ রান তুলতে না পারলেও ৪৪ রানের দায়িত্বশীল ইনিংস খেলেছিলেন। এরফলে, অনুপযোগী পিচেও সেরা ব্যাটসম্যানের মর্যাদা পান তিনি।

১৯০২ সালে বোলিং উপযোগী পিচে অবস্থান করে ১,৫৬৭ রান তুলে ধারাবাহিকতা রক্ষা করেন। তন্মধ্যে, স্কারবোরায় জেন্টলম্যানের সদস্যরূপে সেঞ্চুরি হাঁকান। এছাড়াও, অনমনীয় পিচে ডার্বিশায়ার ও লিচেস্টারশায়ারের বিপক্ষে সেরা ইনিংস উপহার দেন। ঐ মৌসুমে তিনি ইয়র্কশায়ারের শীর্ষস্থানীয় ব্যাটসম্যানের মর্যাদা পান। ১৯০৩ সালের শীতকালে অস্ট্রেলিয়া ও নিউজিল্যান্ড দল সংক্ষিপ্ত সফরে ইংল্যান্ডে আসলেও দূর্ভাগ্যবশতঃ তখন তিনি জাপানে অবস্থান করছিলেন। গ্রীষ্মে ইয়র্কশায়ার দল তার অনুপস্থিতির বিষয়টি হাড়ে হাড়ে টের পায়। ১৯০৪ সালে ইংল্যান্ডে প্রত্যাবর্তন করেন। তবে, প্রকৌশল খাতে নিজেকে মনোনিবেশ ঘটানোয় ১৯০৬ সালের জুলাই ও আগস্ট মাস ব্যতীত তার পক্ষে তিনদিনের ক্রিকেটে সময় দেয়া বেশ কষ্টদায়ক হয়ে দাঁড়ায়।

অনুশীলনীর অভাবে তেরো খেলায় তার গড় ২১.০০ হয় ও কেবলমাত্র দুইবার পঞ্চাশোর্ধ্ব ইনিংস খেলতে পেরেছিলেন। তাসত্ত্বেও, গ্রীষ্মের ভেজা দিনগুলোয় ইয়র্কশায়ারের অমূল্য সম্পদ হিসেবেই চিহ্নিত হয়েছিলেন। ১৯০০ থেকে ১৯০২ সময়কালে লর্ড হকের নেতৃত্বাধীন ইয়র্কশায়ারের পক্ষে সফলতম সময় অতিবাহিত করেছেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলার ধরন
titleC. ব্যক্তিগত জীবন
titleD. শৈশবকাল
উত্তর: titleA
তুর্কমেনিস্তান ২০০৪ সালে এশিয়ান কাপের বাছাই পর্বে বিজয়ী হবার মাধ্যমে এএফসি এশিয়ান কাপ এর মূল পর্বে খেলার যোগ্যতা অর্জন করে। সেখানে (বাছাইপর্বে) তারা সংযুক্ত আরব আমিরাত, সিরিয়া ও শ্রীলঙ্কার সাথে গ্রুপ–জি তে ছিল।

২০০৩ সালে তারা ২০০৬ ফিফা বিশ্বকাপ বাছাইয়ের প্রথম লেগে আশখাবাদে আফগানিস্তানকে ১১–০ গোলে পরাজিত করে। বেগেনচ কুলিয়েভ এবং রেজেপমিরাত আগাবায়েউ একটি করে হ্যাটট্রিক এবং গুভানচমুহমতে ওভেকভ দুটি গোল করে। আর নাজার বায়রামভ, ওমর বেরদিয়েভ এবং ডদিদার্ক্লাইচ উরাজভ একটি করে গোল করে। দ্বিতীয় লেগে বেজেঞ্চ কুলিয়েভের ২ গোলে ২–০ ব্যবধানে ম্যাচ জিতেছিল তুর্কমেনিস্তান। ২০০৩–এর ডিসেম্বর মাসে, তুর্কমেনিস্তানের জাতীয় দল তার ইতিহাসে প্রথমবারের মতো ফিফার র‌্যাঙ্কিংয়ে শীর্ষ ১০০–এ পৌঁছেছিল। ২০০৪ এশিয়ান কাপ এবং ২০০৬ ফিফা বিশ্বকাপ বাছাইপর্বে সাফল্যের জন্য র‌্যাঙ্কিংয়ের ৯৯তম অবস্থানে পৌঁছে যায় দলটি। চীনে আয়োজিত ২০০৪ এশিয়ান কাপে তুর্কমেনিস্তান প্রতিবেশী উজবেকিস্থান, সৌদি আরব এবং ইরাকের সাথে গ্রুপ সি–তে ছিল। দুটি হার এবং সৌদি আরবের বিপক্ষে ড্রয়ের পরে গ্রুপ পর্ব থেকেই তারা ছিটকে যায়।

সঠিক অনুচ্ছেদ শিরোনাম কোনটি?
titleA. এশিয়ান কাপ পরিসংখ্যান
titleB. হোম স্টেডিয়াম
titleC. ২০০০ এর দশক
titleD. প্রতিদ্বন্দ্বী
উত্তর: titleC
শিলিগুড়িকে ভারতের উত্তর পূর্বে গেটওয়ে হিসেবে বর্ণনা করা হয়। শিলিগুড়ি ব্যবসার জন্য একটি লাভজনক কেন্দ্র হিসেবে ধীরে ধীরে বিকশিত হয়েছে। হংকং বাজার অল্প মূল্য চীনা সামগ্রী ও দেশ-বিদেশের বিভিন্ন সৌখিন সামগ্রী ক্রয় করার জন্য একটি মুখ্য বাজার। এছাড়াও বিধান মার্কেট,হকাস কর্নার প্রভৃতি বাজারগুলো অর্থব্যবস্থার অন্যতম কেন্দ্রবিন্দু। শিলিগুড়ি বাণিজ্যিক দিক থেকে একটি গুরুত্বপূর্ণ কেন্দ্র হওয়াতে, অনেক জাতীয় কোম্পানি এবং সংগঠন তাদের দপ্তব় এখানে তৈরি করেছে।

সঠিক অনুচ্ছেদ শিরোনাম কোনটি?
titleA. অর্থব্যবস্থা
titleB. বিমানপথ
titleC. জনসংখ্যার উপাত্ত
titleD. পরিবহন
উত্তর: titleA